**MOLITVE VJERNIKA**

**14. NEDJELJA KROZ GODINU – C**

**(7. srpnja 2019.)**

1. Da tvoja Crkva Gospodine bude vođena i obnavljana Duhom Svetim, molimo Te:
2. Podari papi Franji, biskupu našem Josipu, svim svećenicima, redovnicima i redovnicama, koji su često poslani kao ovce među vukove, hrabrosti i ustrajnosti u neumornom vršenju svog poziva, molimo Te:
3. Gospodine, rekao si da je žetva velika, a radnika malo. Daj da budemo dostojni biti pozvani kao radnici u tvoju žetvu, molimo Te:
4. Pomozi nam Gospodine da se više od svega i jedino ponosimo križem tvojim, molimo Te:
5. Smiluj se braći i sestrama koji su progonjeni poradi imena tvoga i daj da im se vrati stostruko, molimo Te:
6. Dotakni srca onih koji te još nisu upoznali kako bi tvojim Duhom bili nanovo rođeni, molimo Te:
7. Naše drage pokojne privedi u zajedništvo svetih gdje će Te zauvijek slaviti, molimo Te: